Stenocorus

Stenocorus er en slekt av biller som tilhører gruppen blomsterbukker i familien trebukker (Cerambycidae). Larvene lever under barken på døde trær.

Utseende 
Middelsstore til ganske store (10-30 millimeter), slanke, matt brunlige til svarte trebukker, dekkvingene gjerne mer eller mindre brunlige. Hodet og pronotum er mye smalere enn dekkvingene, som har markerte, utstående "skuldre". Antennene er tynne, omtrent så lange som kroppen. Pronotum er mer eller mindre sylindrisk, tydelig lengre enn bredt, med en butt knøl midt på hver sidekant. Dekkvingene er vanligvis kraftig avsmalnden bakover, bredest ved "skuldrene", men hos noen hunner er de nesten jevnbrede. Beina er forholdsvis lange og slanke.

Levevis 
De fleste av artene har larver som utvikler seg under barken på nylig døde trær. Fordi utviklingstiden gjerne er forholdsvis kort kan de også gjøre seg nytte av nyfelt tømmer. De voksne billene er livlige dyr som løper raskt og gjerne flyr i solskinn om våren. De besøker av og til blomster. Når billene blir forstyrret, strekker de forkroppen skrått oppover, de kan da virke nesten aggressive, men er helt harmløse for mennesker.

Utbredelse 
Slekten er utbredt over det meste av Holarktis.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien blomsterbukker, Lepturinae Latreille, 1802  – 120 arter i Europa
 Stammen Rhagiini Kirby, 1837
 Slekten Stenocorus Geoffroy, 1762
 Underslekten Anisorus Mulsant, 1862
 Stenocorus brunnescens Holzschuh, 1991
 Stenocorus heterocerus (Ganglbauer, 1882)
 Stenocorus homocerus Daniel, 1900
 Stenocorus quercus (Götz, 1783)
 Underslekten Stenocorus (i snever forstand)
 Stenocorus alteni (Giesbert & Hovore, 1998)
 Stenocorus amurensis (Kraatz, 1879)
 Stenocorus auricomus (Reitter, 1890)
 Stenocorus biformis (Tournier, 1872)
 Stenocorus copei (Linsley & Chemsak, 1972)
 Stenocorus cylindricollis (Say, 1824)
 Stenocorus flavolineatus (LeConte, 1854)
 Stenocorus fuscodorsalis Chen & Chiang, 1996
 Stenocorus gorodinskii Holzschuh, 1999
 Stenocorus guveni Özdikmen, 2014
 Stenocorus insitivus (Germar, 1824)
 Stenocorus lepturoides (Reitter, 1914)
 Stenocorus longevittatus Fairmaire, 1887
 Stenocorus meridianus (Linnaeus, 1758)
 Stenocorus minutus (Gebler, 1841)
 Stenocorus nubifer (LeConte, 1859)
 Stenocorus obtusus (LeConte, 1873)
 Stenocorus schaumii (LeConte, 1850)
 Stenocorus schizotarsus Chen & Chiang, 1996
 Stenocorus serratus Holzschuh, 1974
 Stenocorus testaceus (Linsley & Chemsak, 1972)
 Stenocorus trivittatus (Say, 1824)
 Stenocorus vestitus (Haldeman, 1847)
 Stenocorus vittatus Fisher & Waldheim, 1842
 Stenocorus vittidorsum (Reitter, 1890)
 Stenocorus vittiger (Randall, 1838)
 Underslekten Toxotochorus Danilevsky, 2012
 Stenocorus validicornis (Pic, 1906)
 Underslekten Toxotopsis Randall, 1838
 Stenocorus cinnamopterus (Randall, 1838)

Kilder 
 Danilevsky, M.L. 2006. Systematic List of Longicorn Beetles (Coleoptera, Cerambycoidea) of Europe. 
 Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7

Eksterne lenker 
 
 
 Katalog med utbredelsesdata, palearktiske arter 
 Katalog med utbredelsesdata, amerikanske arter 
 bugguide.net - bildedatabase over nordamerikanske insekter
 Norges trebukker – med faktaark på de artene som forekommer i Norge.

Lepturinae
Biller formelt beskrevet i 1762